**Kereskedelem és Marketing BA szak**

**Marketinglogisztika specializáció**

**Záróvizsga témakörök**

**(SZOLNOK)**

* Az online értékesítés szerepe a kereskedelem átalakulásában. Hazai és nemzetközi beszerzési források felkutatása és azok sajátosságai az e-kereskedelemben. Webáruházak létrehozásának jogi, informatikai, logisztikai, pénzügyi feladatai.
* Az online kereskedés jogi oldala, a távollévők között kötött szerződések. Problémás ügyek kezelésére vonatkozó szabályok, azok összefüggése a vásárlók elégedettségével.
* Az ajánlati kötöttség és a rendelés feldolgozás folyamata. A vevőkiszolgálás elemeinek jellemzése. A szerződéses teljesítéshez kapcsolható fizetési módok, az eladó és a vevő kockázata.
* Az áru tulajdonságait meghatározó tényezők. A minőség fogalma és értelmezései. A minőségtanúsítás leggyakoribb formái, eszközei.
* A fogyasztókat megillető alapjogok. A jótállás, a szavatosság és a termékfelelősség közötti különbség. A kiszolgálási színvonal és a marketingmix kapcsolatrendszere.
* A minőségirányítási és a minőségbiztosítási rendszerek szükségessége. Az ISO és a TQM rendszerek. A szabvány fogalma, a szabványosítás célja, a minőségtanúsítás folyamata.
* A kiskereskedelmi logisztika folyamatainak bemutatása, kiemelve a bolttípusok logisztikai sajátosságait példák segítségével. Bolttípusok jellemzése a hazai piac áttekintése alapján. A különböző értékesítési módok részletes bemutatása, kitérve az alternatív értékesítési formákra és azok logisztikai sajátosságaira.
* Az ellátási lánc definiálása, folyamatainak, stratégiai lehetőségeinek bemutatása egy példán keresztül. Az ostorcsapás-effektus hatásai az üzleti életben.
* A nagy-és kiskereskedelmi vállalkozások beszerzésének logisztikai szempontú jellemzése. A beszerzési logisztika értelmezése, főbb stratégiák és jellegzetességek bemutatása.
* Az elosztási logisztika fogalma, területei, fontosabb szabályzások a fuvarozás és szállítmányozás területén. Az áruazonosító eszközök szerepe az elosztási folyamatokban.
* A beszerzés funkciói. A beszerzés szerepe az áruforgalomban. A kereskedelmi vállalatok beszerzését befolyásoló tényezők és hatásuk a beszerzés gyakorlatára. A beszerzés folyamata és tevékenységelemei. A beszerzés elemzése és tervezése.
* A logisztika főbb területei, a vevőkiszolgálás szerepe a kereskedelmi vállalkozások esetében. A rendszerszemlélet és az összköltségszemlélet. A logisztikai központok működési elvei, különböző fajtái és szolgáltatásaik sajátosságai. A logisztikai központok szerepe a kis- és nagykereskedelemben.
* A készletezés szerepe az áruforgalomban. A készlet nagyságát és összetételét befolyásoló tényezők. A készletek elemzésének és tervezésének módszerei. Az értékesítés folyamata. Az értékesítés elemzése és tervezése.
* E-technolóiga hatása a logisztikai folyamat szerkezetére. Az e-logisztikai modell és a megváltozott ellátási lánc ellentmondásai, valamint terméktípusai. Az e-logisztikai gyémántmodell.
* Magyarország közlekedés földrajzi sajátosságai, különösen a közutak, vasutak és vízi utak. Hagyományos áruszállítási rendszerek.

Debrecen, 2021.04.20 Dr. Szakály Zoltán szakvezető